กลต.เปิดฟังความเห็นตั้งกองทุนคาร์บอน
ก.ล.ต. ร่างเกณฑ์ตั้งกองทุนคาร์บอน ฟันด์ ขายนักลงทุนสถาบัน 2 รูปแบบ พร้อมรับฟังความคิดเห็นผู้เกี่ยวข้องถึง 23 ก.ย.นี้
12 ก.ย. 2554

ก.ล.ต. ร่างเกณฑ์ตั้งกองทุนคาร์บอน ฟันด์ ขายนักลงทุนสถาบัน 2 รูปแบบ พร้อมรับฟังความคิดเห็นผู้เกี่ยวข้องถึง 23 ก.ย.นี้
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)  แจ้งว่า  ก.ล.ต. เปิดหลักการและร่างประกาศเกี่ยวกับการจัดตั้งกองทุนคาร์บอน (Carbon fund) เพื่อเพิ่มช่องทางในการระดมทุนให้แก่ภาคธุรกิจ และเป็นการส่งเสริมโครงการลดการปล่อยก๊าซเรือนกระจก  ช่วยอำนวยความสะดวกในการขาย carbon credit ในประเทศไทยให้ง่ายยิ่งขึ้น โดยเปิดรับฟังความคิดเห็นจนถึงวันที่ 23 ก.ย.2554
ก.ล.ต.จะเปิดให้บริษัทหลักทรัพย์จัดการลงทุน (บลจ.) จัดตั้งกองทุนที่ลงทุนเกี่ยวข้องกับการลดการปล่อยก๊าซคาร์บอน  เพื่อเสนอขายแก่ผู้ลงทุนสถาบันได้ 2 รูปแบบ กำหนดตามลักษณะการจ่ายผลตอบแทนหรือการคืนทุนให้แก่ผู้ถือหน่วยลงทุน โดยรูปแบบ  1) กองทุนคาร์บอนเครดิต (Carbon Credit Fund) คือ กองทุนเพื่อผู้ถือหน่วยลงทุนที่เป็นผู้ประกอบธุรกิจที่เกี่ยวข้องกับการลดการปล่อยก๊าซคาร์บอน โดยจะได้รับผลประโยชน์ในรูปแบบ carbon credit  และ 2) กองทุนคาร์บอนทั่วไป (General Carbon Fund) คือ กองทุนเพื่อผู้ถือหน่วยลงทุนซึ่งรับกำไร/ขาดทุนจากการลงทุนเป็นเงินสด
กองทุนทั้งสองรูปแบบมีนโยบายการลงทุนในหลักทรัพย์หรือทรัพย์สินที่เกี่ยวข้องกับการลดก๊าซเรือนกระจกเป็นหลักไม่ต่ำกว่า 85% ของมูลค่าทรัพย์สินสุทธิ (NAV) (เช่น carbon credit และสัญญาซื้อขาย carbon credit ล่วงหน้า รวมถึงตราสารทุนและตราสารหนี้ของบริษัทที่ดำเนินโครงการลดการปล่อยก๊าซและลงทุนเกี่ยวกับการลด carbon credit ในประเทศไทยไม่ต่ำกว่า 65% ของ NAV